CELEX: 62013CN0240
Language: el
Date: 2013-04-29 00:00:00
Title: Υπόθεση C-240/13: Προσφυγή της 29ης Απριλίου 2013 — Ευρωπαϊκή Επιτροπή κατά Δημοκρατίας της Εσθονίας

29.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 189/11
            
         Προσφυγή της 29ης Απριλίου 2013 — Ευρωπαϊκή Επιτροπή κατά Δημοκρατίας της Εσθονίας
   (Υπόθεση C-240/13)
   2013/C 189/21
   Γλώσσα διαδικασίας: η εσθονική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: O. Beynet, M. Heller και L. Naaber-Kivisoo)
   
      Καθής: Δημοκρατία της Εσθονίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο,
   
               —
            
            
               να αναγνωρίσει ότι η Δημοκρατία της Εσθονίας, παραλείποντας να θεσπίσει όλες τις νομοθετικές, κανονιστικές και διοικητικές διατάξεις που απαιτούνται για τη μεταφορά στην εσωτερική έννομη τάξη των διατάξεων των άρθρων 2, σημείο 21, 9, παράγραφοι 5, 7 και 12, 10, παράγραφος 5, 11, παράγραφος 1 εδάφιο 1, 11, παράγραφος 5, στοιχεία α' και β', 16, παράγραφοι 2 και 3, 26, παράγραφος 2, στοιχείο γ', εδάφια 2, 4 και 5, 36, 37, παράγραφος 1, στοιχεία ε', στ', θ', ι' και και ιστ', 37, παράγραφος 8, 37, παράγραφος 10, εδάφιο 2, 38, παράγραφος 3, 40, παράγραφος 3, καθώς και το σημείο 1, στοιχείο α', περίπτωση 5, και το σημείο 1, στοιχεία δ', στ', θ' και ι', του παραρτήματος 1 της οδηγίας αυτής, ή, σε κάθε περίπτωση, παραλείποντας να κοινοποιήσει τις ως άνω διατάξεις στην Επιτροπή, παρέβη τις υποχρεώσεις που υπέχει από το άρθρο 49, παράγραφος 1, της οδηγίας 2009/72/ΕΚ (1) του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τους κοινούς κανόνες για την εσωτερική αγορά ηλεκτρικής ενεργείας και για την κατάργηση της οδηγίας 2003/54/ΕΚ,
            
         
               —
            
            
               να υποχρεώσει τη Δημοκρατία της Εσθονίας, σύμφωνα με το άρθρο 260, παράγραφος 3, ΣΛΕΕ, να καταβάλει χρηματική ποινή 5 068,80 ευρώ ανά ημέρα από την έκδοση της αποφάσεως του Δικαστηρίου με την οποία διαπιστώνεται η μη τήρηση της υποχρεώσεως κοινοποιήσεως των μέτρων μεταφοράς των διατάξεων της οδηγίας στην εσωτερική έννομη τάξη,
            
         
               —
            
            
               να καταδικάσει τη Δημοκρατία της Εσθονίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Η προθεσμία για τη μεταφορά της οδηγίας στην εσωτερική έννομη τάξη έληξε στις 3 Μαρτίου 2011.
   
      (1)  ΕΕ L 211, σ. 55.